Adrian Mititelu Jr. a intervenit în direct la TV și a aruncat prosopul: ”20.000.000€ gaură în buget! Nu vreau să mai aud de fotbal”
FCU Craiova a retrogradat în Liga 2.
FCU Craiova a pierdut cu FC Hermannstadt, scor 1-3. Cele două echipe și-au dat întâlnire pe ”Ion Oblemenco” în ultima etapă a play-out-ului Superligii României.
Adrian Mititelu Jr. a intervenit în direct la TV și a aruncat prosopul: ”20.000.000€ gaură în buget! Nu vreau să mai aud de fotbal”
Adrian Mititelu Jr. a intervenit la televiziunea PrimaSport și și-a vărsat ”oful” în urma retrogradării clubului pe care tatăl său, Adrian Mititelu, îl patronează.
”Am ajuns în situația de a retrograda în Liga 2. Este frustrant. Poate că nu există chimie între familia noastră și fotbal. Ultimii 20 de ani arată acest lucru. Trebuie să ne lingem rănile și să mergem mai departe.
Nu vreau să vorbesc acum la cald dar vă dați seama că în momentul de față fotbalul e ultimul lucru pe care vreau să-l aud. În echipa de față vorbesc eu. Ce părere au ceilalți e părerea lor.
E vorba de înțelegere. Trebuie să înțelegem fenomenul fotbalistic. Să recunoști când fotbalul te depășește. Și aici nu vorbesc de tatăl meu. Cu un buget de șase milioane de euro să retrogradăm... Acest lucru nu ni-l poate lua nimeni. Ceea ce am reușit în anii ăia frumoși din ligile inferioare... Acum e un dezastru.
Este incredibil. (n.r. Nu vrei să mai auzi de fotbal?) Păi cred că mi-am spus cuvântul în ultimii 20 de ani în fotbal. Vom rămâne cu amintiri frumoase. Totuși, nu ne-am dat bătuți și am revenit în fotbalul românesc. Invetibalul s-a produs.
Bineînțeles că am crezut că ne putem salva. Dar atitudinea jucătorilor și-a spus cuvântul și în meciul acesta. Au fost și niște evoluții dubioase pe care nu mi le pot explica de la anumiți jucători. Îi felicit pe cei de la FC Hermannstadt.
Rămânem cu o gaură în buget de 20 de milioane de euro. Săptămâna viitoare vom lua o decizie”, a spus Adrian Mititelu Jr. la televiziunea PrimaSport.
Cum arată clasamentul play-out-ului Superligii României
- 7. UTA Arad - 37 de puncte
- 8. Oțelul Galați - 36 de puncte
- 9. FC Hermannstadt - 34 de puncte
- 10. ”U” Cluj - 33 de puncte
- 11. Petrolul Ploiești - 29 de puncte
- 12. Poli Iași - 27 de puncte
- 13. Dinamo - 25 de puncte
- 14. FC Botoșani - 25 de puncte
- 15. FC Voluntari - 24 de puncte
- 16. FCU Craiova - 22 de puncte
Urmăriți SPORT.RO și pe Google News